Nordic Investment Bank
Šiaurės investicijų bankas (Nordic Investment Bank, NIB) – tarptautinė Šiaurės ir Baltijos šalių finansų institucija. Įkurtas 1975 m. NIB finansuoja konkurencingumą stiprinančius ir aplinką tausojančius projektus. Bankas savo klientams siūlo ilgalaikes paskolas ir garantuoja konkurencingas rinkos sąlygas privačiame ir viešame sektoriuose. NIB yra tarptautinė finansų institucija, kurios akcininkai yra aštuonių šalių vyriausybės: Danijos, Estijos, Suomijos, Islandijos, Latvijos, Lietuvos, Norvegijos ir Švedijos. Bankas teikia paskolas ir valstybėse narėse, ir augančiose Afrikos ir Vidurio Rytų rinkose; Azijoje; Europoje ir Eurazijoje; Lotynų Amerikoje. Lėšas paskoloms NIB skolinasi tarptautinėse kapitalo rinkose. NIB obligacijoms suteikti aukščiausi kredito reitingai.